17.3.87 Επίσημη Εφημερίδα των Ευρωπαϊκών Κοινοτήτων Αριθ. C 69/5 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση για σύσταση του Συμβουλίου που αφορά τη συντονισμένη εγκατάσταση δημόσιου πανευρω­
παϊκού ψηφιακού δικτύου κινητών επικοινωνιών στην Κοινότητα 
COM(87) 35 τελικό 
(Υποβληθείσα από την Επιτροπή στο Συμβούλιο στις 9 Φεβρουαρίου 1987) 
(87/C 69/08) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 235, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι το Συμβούλιο με τη σύσταση του 84/549/ΕΟΚ (') προ­
τείνει τη δημιουργία υπηρεσιών οι οποίες βασίζονται σε 
κοινή εναρμονισμένη προσέγγιση στον τομέα των τηλεπι­
κοινωνιών 
ότι οι δυνατότητες που προσφέρουν οι σύγχρονες τηλεπι­
κοινωνίες πρέπει να χρησιμοποιηθούν στο έπακρο για την 
οικονομική ανάπτυξη της Κοινότητας' 
ότι οι κινητές υπηρεσίες ραδιοεπικοινωνιών είναι τα μονα­
δικά μέσα για την αποκατάσταση επαφής με χρήστες που 
μετακινούνται και το αποτελεσματικότερο μέσο για τη σύν­
δεση των χρηστών αυτών με τα δημόσια τηλεπικοινωνιακά 
δίκτυα· 
ότι τα συστήματα κινητών επικοινωνιών τα οποία χρησιμο­
ποιούνται σήμερα στην Κοινότητα δεν είναι συχνά συμβατά 
και δεν επιτρέπουν στους χρήστες που μετακινούνται με οχή­
ματα, σκάφη, τρένα ή πεζή στο έδαφος της Κοινότητας να 
εκμεταλλευθούν τις δυνατότητες που παρέχουν οι πανευρω­
παϊκά οργανωμένες υπηρεσίες και αγορές" 
ότι η μετάβαση στο σύστημα των κυψελωτών κινητών επι­
κοινωνιών της δεύτερης γενιάς αποτελεί μοναδική ευκαιρία 
για τη δημιουργία πραγματικά πανευρωπαϊκών κινητών επι­
κοινωνιών 
ότι η ευρωπαϊκή διάσκεψη ταχυδρομείων και οργανισμών 
τηλεπικοινωνιών (CEPT) έχει συγκροτήσει ομάδα εργασίας, 
γνωστή ως GSM («Groupe Special Mobile») για το σχε­
διασμό των συστημάτων υποδομής για τις κυψελωτές 
κινητές ραδιοεπικοινωνίες της δεύτερης γενιάς' ότι το μελλοντικό αυτό σύστημα, το οποίο προσφέρει ταυ­
τόχρονα υπηρεσίες διαβίβασης συνομιλιών και δεδομένων, 
πρέπει να βασίζεται σε ψηφιακές τεχνικές, διευκολύνοντας 
με τον τρόπο αυτό τη συμβατότητα με το γενικό ψηφιακό 
περιβάλλον που αναπτύσσεται με την συντονισμένη εφαρ­
μογή του δικτύου ISDN (Integrated Services Digital Net­
work) στην Κοινότητα, σύμφωνα με τη σύσταση 
86/659/ΕΟΚ του Συμβουλίου (2)· 
ότι η ύπαρξη μιας συντονισμένης πολιτικής για την 
καθιέρωση μιας πανευρωπαϊκής υπηρεσίας κυψελωτών 
κινητών επικοινωνιών καθιστά δυνατή τη δημιουργία ευρω­
παϊκής αγοράς κινητών και φορητών τερματικών καθώς και 
τερματικών τσέπης· ότι η αγορά αυτή είναι σε θέση να 
δημιουργήσει, λόγω του μεγέθους της, τις αναγκαίες ανα­
πτυξιακές συνθήκες που επιτρέπουν στις ευρωπαϊκές βιομη­
χανίες τηλεπικοινωνιακού υλικού να διατηρήσουν και να 
βελτιώσουν τη θέση τους στη διεθνή αγορά · 
ότι πρέπει να εφαρμοσθεί η οδηγία 83/189/ΕΟΚ του Συμ­
βουλίου (3), η οποία καθορίζει τη διαδικασία για την 
παροχή πληροφοριών στον τομέα των τεχνικών προτύπων 
και κανονισμών 
ότι είναι αναγκαίο να καταρτιστούν σύντομα όλες οι απαι­
τούμενες συμφωνίες, ώστε να γίνει δυνατή η απρόσκοπτη 
προσπέλαση των συστημάτων κινητών επικοινωνιών και η 
ελεύθερη κυκλοφορία των κινητών τερματικών για ευρω­
παίους χρήστες στο σύνολο της Κοινότητας· 
ότι η ταχεία εφαρμογή της οδηγίας 86/361/ΕΟΚ του Συμ­
βουλίου^), η οποία αφορά την πρώτη φάση για την 
καθιέρωση της αμοιβαίας αναγνώρισης των εγκρίσεων 
τύπου για το τερματικό τηλεπικοινωνιακό υλικό, μπορεί να 
αποτελέσει σημαντική συμβολή προς επίτευξη του στόχου 
αυτού * 
ότι πρέπει να ληφθεί υπόψη η οδηγία ... του Συμβουλίου, η 
οποία αφορά την τυποποίηση στον τομέα της τεχνολογίας 
των πληροφοριών και των τηλεπικοινωνιών, καθώς και 
κάθε άλλη μεταγενέστερη πρόταση οδηγίας την οποία ενδέ­
χεται να υποβάλει η Επιτροπή" 
(') ΕΕ αριθ. L 298 της 16. 11. 1984, σ. 49. (2) ΕΕ αριθ. L 382 της 31. 12. 1986, σ. 3. 
(3) ΕΕ αριθ. L 109 της 26. 4. 1983, σ. 8. 
(4) ΕΕ αριθ. L 217 της 5. 8. 1986, σ. 21. 
Αριθ. C 69/6 Επίσημη Εφημερίδα των Ευρωπαϊκών Κοινοτήτων 17.3.87 
ότι πρέπει να χρησιμοποιηθεί πλήρως το δυναμικό των κοι­
νοτικών χρηματοδοτικών μέσων προκειμένου να βελτιωθεί 
η υποδομή των κρατών μελών 
ότι ειδική μέριμνα πρέπει να καταβληθεί για να ληφθεί 
υπόψη η επιτακτική απαίτηση η οποία εγείρεται από ορισμέ­
νους χρήστες για τη δημιουργία πανευρωπαϊκών κινητών 
επικοινωνιών, όσον αφορά ιδιαίτερα τις ειδικές ανάγκες επι­
κοινωνίας των χρηστών που μετακινούνται με οχήματα στις 
κύριες πανευρωπαϊκές οδικές αρτηρίες ή με τρένα, καθώς 
και των χρηστών που είναι δυνατόν να επωφεληθούν από 
την ανάπτυξη της τηλεφωνίας στα αεροπλάνα και ενός 
πραγματικά πανευρωπαϊκού συστήματος τηλεειδοποίησης' 
ότι η εφαρμογή της πολιτικής αυτής οδηγεί στη στενότερη 
συνεργασία, σε κοινοτικό επίπεδο, μεταξύ αφενός της 
βιομηχανίας των τηλεπικοινωνιών, και αφετέρου των 
διοικητικών υπηρεσιών και των αναγνωρισμένων ιδιωτικών 
φορέων που λειτουργούν στον τομέα των κινητών τηλεπι­
κοινωνιών, οι οποίοι στο εξής καλούνται «οργανισμοί τηλε­
πικοινωνιών» · 
ότι η ομάδα ανωτέρων υπαλλήλων για τις τηλεπικοινωνίες 
(SOG-T) έχει διατυπώσει ευνοϊκή γνώμη σύμφωνα με την 
οποία οι συστάσεις τις οποίες έχει διατυπώσει η ομάδα ανα­
λύσεων και προβλέψεων (CAP) αποτελούν την στρατηγικής 
σημασίας βάση για την ανάπτυξη των δημόσιων κινητών 
επικοινωνιών στην Κοινότητα η οποία επιτρέπει στους 
ευρωπαίους μετακινούμενους χρήστες να επικοινωνούν απο­
τελεσματικά και οικονομικά * 
ότι έχουν διατυπωθεί ευνοϊκές γνώμες για τις συστάσεις 
αυτές από τους οργανισμούς τηλεπικοινωνιών, από την 
ευρωπαϊκή διάσκεψη ταχυδρομείων και οργανισμών τηλεπι­
κοινωνιών (CEPT), καθώς και από κατασκευαστές τηλεπι­
κοινωνιακού υλικού των κρατών μελών · 
ότι τα μέτρα αυτά θα επιτρέψουν να υλοποιηθούν πλήρως 
μέσα στην Κοινότητα τα οικονομικά οφέλη και οι δυνα­
τότητες που προσφέρει η ταχύτατα αναπτυσσόμενη αγορά 
των δημοσίων κινητών επικοινωνιών 
ότι η συνθήκη δεν προβλέπει τις απαιτούμενες για τον 
σκοπό αυτό εξουσίες, 
ΣΥΝΙΣΤΑ ΤΑ ΕΞΗΣ: 
1. Οι οργανισμοί τηλεπικοινωνιών διατυπώνουν λεπτομε­
ρείς συστάσεις όσον αφορά τη συντονισμένη εγκατά­
σταση δημοσίου πανευρωπαϊκού κυψελωτού δικτύου 
κινητών επικοινωνιών στην Κοινότητα, όπως περιγρά­
φεται στο παράρτημα. 2. Για τη διατύπωση των συστάσεων αυτών λαμβάνονται 
ιδιαίτερα υπόψη: 
— η επιλογή του συστήματος μεταβίβασης και διασύν­
δεσης με το δίκτυο, 
— το χρονοδιάγραμμα που παρατίθεται στο παράρτημα, 
— η έναρξη λειτουργίας, το αργότερο από το 1991, με 
κάλυψη γεωγραφικών περιοχών και στόχους επέ­
κτασης σύμφωνους με τις εμπορικές στρατηγικές. 
3. Οι οργανισμοί τηλεπικοινωνιών συνεχίζουν να συνεργά­
ζονται με την ευρωπαϊκή διάσκεψη ταχυδρομείων και 
οργανισμών τηλεπικοινωνιών (CEPT), ιδιαίτερα όσον 
αφορά τους στόχους και το χρονοδιάγραμμα το οποίο 
παρατίθεται στο παράρτημα για τη συμπλήρωση των 
προδιαγραφών του πανευρωπαϊκού κυψελωτού ψηφιακού 
συστήματος κινητών επικοινωνιών. 
4. Οι οργανισμοί τηλεπικοινωνιών σχεδιάζουν τη βαθμιαία 
μετάβαση από τα υπάρχοντα δημόσια συστήματα 
κινητών ραδιοεπικοινωνιών στο πανευρωπαϊκό κυψελωτό 
ψηφιακό σύστημα κινητών επικοινωνιών έτσι ώστε να 
ικανοποιούνται οι απαιτήσεις των χρηστών, των οργα­
νισμών τηλεπικοινωνιών και της ευρωπαϊκής βιομηχα­
νίας. 
5. Οι κυβερνήσεις των κρατών μελών και οι οργανισμοί 
τηλεπικοινωνιών προβαίνουν ταχύτατα στις αναγκαίες 
τεχνικές διευθετήσεις, ώστε να γίνει δυνατή η απρό­
σκοπτη προσπέλαση των συστημάτων κινητών επικοινω­
νιών. 
6. Τα χρηματοδοτικά μέσα και τα προγράμματα τεχνολο­
γικής έρευνας και ανάπτυξης της Κοινότητας λαμβάνουν 
υπόψη την παρούσα σύσταση στο πλαίσιο των παρεμβά­
σεων τους, ιδιαίτερα στο πλαίσιο των επενδύσεων που 
απαιτούνται για την εφαρμογή του πανευρωπαϊκού 
κυψελωτού ψηφιακού συστήματος επικοινωνιών και την 
ανάπτυξη της απαιτούμενης τεχνολογικής βάσης. 
7. Τα κράτη μέλη καλούν τους οργανισμούς τηλεπικοινω­
νιών να εφαρμόσουν την παρούσα σύσταση. 
8. Οι κυβερνήσεις των κρατών μελών ενημερώνουν την Επι­
τροπή στο τέλος κάθε χρόνου, από το τέλος του 1987, 
σχετικά με τα μέτρα που λαμβάνονται και τα προ­
βλήματα που ανακύπτουν κατά την εφαρμογή της 
παρούσας σύστασης. Η πρόοδος των εργασιών εξετά­
ζεται από την Επιτροπή και την ομάδα ανωτέρων 
υπαλλήλων για τις τηλεπικοινωνίες, η οποία συγκρο­
τήθηκε από το Συμβούλιο στις 4 Νοεμβρίου 1983. 
17.3.87 Επίσημη Εφημερίδα των Ευρωπαϊκών Κοινοτήτων Αριθ. C 69/7 
ΠΑΡΑΡΤΗΜΑ 
Λεπτομερείς συστάσεις που αφορούν τη συντονισμένη εγκατάσταση δημόσιου πανευρωπαϊκού κυψελωτού ψηφιακού 
δικτύου κινητών επικοινωνιών 
1. ΓΕΝΙΚΕΣ ΑΠΑΙΤΗΣΕΙΣ 
Το μελλοντικό πανευρωπαϊκό κυψελωτό ψηφιακό σύστημα κινητών επικοινωνιών οφείλει να πληροί τις ακό­
λουθες γενικές απαιτήσεις: 
— να είναι κατάλληλο να λειτουργεί στις ζώνες συχνοτήτων 890-915 και 935-960 MHz οι οποίες πρόκειται να 
διατεθούν για το πανευρωπαϊκό κυψελωτό ψηφιακό σύστημα επικοινωνιών, 
— να έχει δυναμικό ροής πληροφοριών (μετρούμενο σε E/kmVMHz) μεγαλύτερο ή ίσο προς αυτό των ήδη 
υφιστάμενων συστημάτων, 
— να προσφέρει στο χρήστη ποιότητα μεταβίβασης ομιλίας τουλάχιστον ισοδύναμη με τα καλύτερα υπάρχοντα 
συστήματα, 
— να επιτρέπει την αποτελεσματική χρησιμοποίηση τερματικών τσέπης, 
— να είναι επαρκώς εύκαμπτο ώστε να διευκολύνεται η ένταξη νέων υπηρεσιών στο δίκτυο ISDN. 
Το κόστος του συτήματος πρέπει να εκτιμηθεί υπολογίζοντας το κόστος των ακινήτων εγκαταστάσεων υπο­
δομής το οποίο θα βαρύνει τους οργανισμούς τηλεπικοινωνιών, λαμβάνοντας υπόψη τόσο τις αστικές και τις 
αγροτικές περιοχές, καθώς και το κόστος του κινητού εξοπλισμού το οποίο βαρύνει συνήθως τους συνδρομητές. 
Το συνολικό κόστος πρέπει να περιορίζεται σε λογικό ύψος και σε καμιά περίπτωση δεν πρέπει να υπερβαίνει 
το κόστος των προηγούμενων συστημάτων κινητής τηλεφωνίας στη ζώνη λειτουργίας των 900 MHz. Επειδή το 
κόστος του εξοπλισμού των κινητών επικοινωνιών θα αποτελεί το κύριο μέρος του συνολικού κόστους του 
συστήματος, θα ήταν καλό να συμπιεζόταν το κόστος του κινητού εξοπλισμού (για ποσότητες που υπερβαίνουν 
τις 100 000 συσκευές) σε επίπεδα χαμηλότερα από αυτά του κόστους των προηγούμενων συστημάτων δημόσιων 
κινητών επικοινωνιών στη ζώνη λειτουργίας των 900 MHz. 
2. ΕΠΙΛΟΓΗ ΤΟΥ ΣΥΣΤΗΜΑΤΟΣ ΜΕΤΑΒΙΒΑΣΗΣ 
Η μεταβίβαση στο πανευρωπαϊκό κινητό σύστημα θα είναι ψηφιακή. Η τελική επιλογή μιας ορισμένης τεχνικής 
(μέθοδος πολλαπλής προσπέλασης υποσυστημάτων ραδιοεπικοινωνιών) στο πλαίσιο της ψηφιακής τεχνολογίας 
πρέπει να γίνει από τους οργανισμούς το αργότερο έως το Μάιο του 1987, βάσει των εργασιών που έχουν ήδη 
περατωθεί από τη CEPT, και ιδίως την ειδική ομάδα για τις κινητές επικοινωνίες, που είναι γνωστή ως ομάδα 
GSM (Groupe Special Mobile). 
3. ΑΡΧΙΤΕΚΤΟΝΙΚΗ ΔΙΚΤΥΩΝ 
Οι αρχές της αρχιτεκτονικής δικτύων και ο καθορισμός και η κατανομή των λειτουργιών στα διάφορα επιμέ­
ρους στοιχεία του συστήματος — τους κινητούς σταθμούς (MS), τους σταθμούς βάσης (BS) και τα κινητά 
κέντρα μεταγωγής (MSC) — πρέπει να έχουν καθοριστεί έως τον Ιούλιο του 1987. Κατά τη διάρκεια των εργα­
σιών αυτών θα καθοριστούν οι προδιαγραφές των διασυνδέσεων μεταξύ των διαφόρων στοιχείων του συστή­
ματος (MS-BS-MSC) για όλα τα επίπεδα OSI τα οποία εφαρμόζονται στις προβλεπόμενες υπηρεσίες, καθώς και 
οι προδιαγραφές όλων των διατάξεων που χρησιμοποιούν αυτές τις διασυνδέσεις (λειτουργίες επεξεργασίας 
τηλεφωνικών κλήσεων, συντήρηση, κλπ.). Το σύστημα πρέπει να είναι σε θέση να εξυπηρετεί χρήστες ψηφιακού 
κυψελωτού συστήματος κινητής ραδιοεπικοινωνίας που βρίσκονται στο ίδιο γεωγραφικό σημείο. 
4. ΔΙΑΣΥΝΔΕΣΕΙΣ ΚΙΝΗΤΩΝ ΕΠΙΚΟΙΝΩΝΙΩΝ ΤΩΝ ΟΠΟΙΩΝ Ο ΚΑΘΟΡΙΣΜΟΣ ΚΑΙ Η ΚΑΤΑΡΤΙΣΗ ΤΩΝ 
ΠΡΟΔΙΑΓΡΑΦΩΝ ΠΡΕΠΕΙ ΝΑ ΕΧΟΥΝ ΠΕΡΑΤΩΘΕΙ ΕΩΣ ΤΑ ΤΕΛΗ ΤΟΥ 1987 
α) Σημείο αναφοράς S με δομή Β (Ν Kbits/s) + D (Ν' Kbits/s) (όπου το Ν και Ν πρόκειται να καθοριστούν). 
6) Διασυνδέσεις μεταξύ MS και BS. 
γ) Διασυνδέσεις μεταξύ BS και MSC. 
Πρέπει επίσης να καταρτιστεί ένα σύνολο ελάχιστων προδιαγραφών (διαδικασιών ελέγχου) για τις διασυνδέσεις 
ανθρώπου-μηχανής. 
5. ΥΠΗΡΕΣΙΕΣ ΚΙΝΗΤΩΝ ΕΠΙΚΟΙΝΩΝΙΩΝ ΤΩΝ ΟΠΟΙΩΝ Ο ΛΕΠΤΟΜΕΡΗΣ ΚΑΘΟΡΙΣΜΟΣ ΚΑΙ Η ΚΑΤΑΡ­
ΤΙΣΗ ΤΩΝ ΠΡΟΔΙΑΓΡΑΦΩΝ ΠΡΕΠΕΙ ΝΑ ΕΧΟΥΝ ΠΕΡΑΤΩΘΕΙ ΕΩΣ ΤΑ ΤΕΛΗ ΤΟΥ 1987 ΚΑΙ ΝΑ ΕΙΝΑΙ 
ΕΤΟΙΜΕΣ ΓΙΑ ΕΞΥΠΗΡΕΤΗΣΗ ΤΟΥ ΚΟΙΝΟΥ ΑΠΟ ΤΙΣ ΑΡΧΕΣ ΤΟΥ 1991, ΜΕ ΙΚΑΝΟΤΗΤΑ ΜΕΤΑΦΟΡΑΣ 
ΕΛΕΓΧΟΥ ΕΠΙΚΟΙΝΩΝΙΑΣ ΚΑΙ ΑΥΤΟΜΑΤΟΥ ΕΝΤΟΠΙΣΜΟΥ ΣΕ ΕΘΝΙΚΟ ΚΑΙ ΔΙΕΘΝΕΣ ΕΠΙΠΕΔΟ 
Παρά το γεγονός ότι αρχικά οι τηλεφωνικές συνδιαλέξεις θα αποτελούν τη σημαντικότερη υπηρεσία, το κινητό 
σύστημα πρέπει να είναι ανοικτό στο σύνολο των εξελίξεων προς την κατεύθυνση των υπηρεσιών ISDN ('). 
(') ΕΕ αριθ. C 157 της 24. 6. 1986, σ. 3. 
Αριθ. C 69/8 Επίσημη Εφημερίδα των Ευρωπαϊκών Κοινοτήτων 17.3.87 
Συνεπώς, οι υπηρεσίες των οποίων ο λεπτομερής καθορισμός και η κατάρτιση των προδιαγραφών πρέπει να έχουν 
περατωθεί έως τα τέλη του 1987 και οι οποίες πρέπει να είναι διαθέσιμες σε όλα τα κράτη μέλη από το 1991, είναι 
οι ακόλουθες: 
α) Υπηρεσίες μεταβίβασης σημάτων 
— Αδιαφανείς υπηρεσίες μεταβίβασης σημάτων. 
— Διαφανείς υπηρεσίες μεταβίβασης σημάτων για τη μεταβίβαση δεδομένων με ρυθμό Ν Kbit/s μετατρεπόμενο 
στο δίκτυο σε 64 Kbit/s (Το Ν πρόκειται να προσδιοριστεί). 
6) Βασικές υπηρεσίες 
— Μεταφορά ελέγχου επικοινωνίας (hand over). 
— Αυτόματος εντοπισμός σε εθνικό και διεθνές επίπεδο (roaming). 
γ) Τηλεφωνικές υπηρεσίες 
— Τηλεφωνία στη ζώνη 3,1 kHz (η οποία αντιστοιχεία σε Ν Kbit/s στο κανάλι Β. Το Ν πρόκειται να καθορι­
στεί). 
δ) Συμπληρωματικές υπηρεσίες 
— Εντοπισμός γραμμής κλήσης. 
— Μετρητής συνδιαλέξεων συνδρομητών. 
— Κρυπτογράφηση ομιλίας. 
Ο κατάλογος αυτός μπορεί να επαυξηθεί από τη CEPT. 
6. ΣΗΜΑΤΟΔΟΤΗΣΗ 
Η σηματοδότηση στο επίπεδο του συνδρομητή (χρήστη) θα καθορίζεται βάσει των αρχών των συστάσεων τις 
οποίες έχει ήδη διατυπώσει η CEPT για τα δίκτυα ISDN και πρέπει να επιτρέπει την παροχή συμπληρωματικών 
υπηρεσιών ISDN/PSTN. 
Οι διαδικασίες σηματοδότησης εντός δικτύου και μεταξύ δικτύων πρέπει να καθοριστούν στο πλαίσιο του 
συστήματος σηματοδότησης SS No 7 κατά τρόπο που να διασφαλίζεται ο αυτόματος εντοπισμός και η ικα­
νότητα μεταφοράς ελέγχου επικοινωνίας σε διεθνές επίπεδο. 
7. ΚΟΣΤΟΛΟΓΗΣΗ ΠΑΡΕΧΟΜΕΝΩΝ ΥΠΗΡΕΣΙΩΝ 
Οι οργανισμοί τηλεπικοινωνιών καλούνται να εξετάσουν στα πλαίσια της CEPT τις ακόλουθες προτάσεις για 
την κοστολόγηση των παρεχόμενων υπηρεσιών: 
— λόγω του περιορισμού των διαθέσιμων συχνοτήτων, η υπηρεσία πρέπει να κοστολογείται κατά βάση ανά­
λογα με τη διάρκεια της χρήσης του καναλιού ραδιοεπικοινωνίας" 
— κατά την κατάρτιση των τιμολογίων πρέπει να λαμβάνεται υπόψη η τάση που επικρατεί σήμερα να μειωθεί η 
εξάρτηση του κόστους από την απόσταση, δεδομένου ότι: 
— το κόστος μεταβίβασης των συνδιαλέξεων μεγάλων αποστάσεων αποτελεί σχετικά μικρό μέρος του συ­
νολικού κόστους και κατά συνέπεια η απόσταση θα παίζει όλο και μικρότερο ρόλο στην κοστολόγηση 
των τηλεφωνικών συνδιαλέξεων, 
— δεν υπάρχει εν γένει σήμερα μέσο για τον προσδιορισμό της θέσης και του είδους του καλούμενου συν­
δρομητή σε μια άλλη χώρα, δηλαδή αν ο καλούμενος συνδρομητής είναι σταθερός ή κινούμενος. 
Έως τον Ιούλιο του 1987, πρέπει να έχει καθοριστεί το βασικό πλαίσιο για την κοστολόγηση, ώστε να εντοπι­
στούν και να λυθούν εγκαίρως τα προβλήματα που θα προκύψουν στο δίκτυο. 
8. ΓΕΩΓΡΑΦΙΚΗ ΚΑΛΥΨΗ 
Το πανευρωπαϊκό κυψελωτό ψηφιακό σύστημα κινητών επικοινωνιών θα τεθεί σε εφαρμογή το αργότερο έως 
το 1991. Οι κυριότερες αστικές περιοχές θα καλυφθούν το αργότερο έως το 1993. Οι βασικές ζεύξεις ανάμεσα 
στις κυριότερες αυτές αστικές περιοχές θα έχουν αποκατασταθεί το αργότερο έως το 1995. 
Εκτός αυτού, οι οργανισμοί θα μελετήσουν από κοινού τις προτεραιότητες όσον αφορά τη γεωγραφική κάλυψη, 
ώστε να επιτευχθεί η μεγιστοποίηση του όγκου των πανευρωπαϊκών επικοινωνιών όσον το δυνατόν νωρίτερα. 
Για το σκοπό αυτό θα ληφθούν υπόψη οι ανάγκες των συνδρομητών που ταξιδεύουν σε οχήματα στις κύριες 
ευρωπαϊκές οδικές αρτηρίες, καθώς και οι ανάγκες των ταξιδιωτών που κινούνται μεταξύ των διεθνών αεροδρο­
μίων και των κέντρων των πόλεων.